KINNITATUD

Tervishoiu Kutsenõukogu 16.01.2017 otsusega nr .5.

**KUTSE ANDMISE KORD**

**Muusikaterapeut, tase 6 ja Muusikaterapeut, tase 7 kutsetele**

# ÜLDOSA

* 1. Kutse andmise kord (edaspidi kord) reguleerib järgmiste kutsete andmise korraldamist (*loetelu*):
1. Muusikaterapeut tase 6
2. Muusikaterapeut tase 7
	1. Iga kutse kompetentsusnõuded on kehtestatud kutsestandardis. Kompetentsuse hindamise positiivse tulemusena väljastatakse kutsetunnistus.
	2. Kutse andmisel järgitakse elukestva õppe põhimõtet - tunnustada inimeste oskusi ja teadmisi sõltumata nende omandamise ajast, kohast ja viisist ning tagada võrdsed võimalused kompetentsuse hindamisel ja tunnustamisel.
	3. Eesti Muusikateraapia Ühing (EMTÜ) on punktis 1.1 loetletud kutsete kutset andev organ ehk kutse andja (edaspidi KA).
	4. Kutse- ja hindamiskomisjoni(de) volitused kehtivad KA kutse andmise õiguse kehtivuse lõppemiseni.
	5. Kutse- ja hindamiskomisjon(id) lähtub (lähtuvad) oma töös kutseseadusest, kutse andmise korrast ja kutsekomisjoni töökorrast, kutsestandardist jm. kutse andja kehtestatud juhenditest.
	6. Kutse esmakordne taotlemine ja taastõendamine võivad eeltingimuste ja vormide poolest erineda.
	7. Kutse taotlemine ja tõendamine, sh taastõendamine, on taotlejale tasuline (vastavalt kutseseaduse § 17 lõikele 2), tasu suuruse kinnitab Tervishoiu Kutsenõukogu (edaspidi kutsenõukogu) KA ettepaneku alusel.
	8. Taotlemise dokumente menetletakse haldusmenetluse seaduse sätetele vastavalt, arvestades korrast tulenevaid erisusi.
	9. Korra ja selle muudatused kinnitab kutsenõukogu ning need jõustatakse kutsenõukogu koosolekule järgneval kutse andmise väljakuulutamisel.
	10. Kutse andmise alane nõustaja ja haldusjärelevalve teostaja on Kutsekoda.

# KUTSE TAOTLEMISE JA TAASTÕENDAMISE EELTINGIMUSED JA ESITATAVAD DOKUMENDID

## Kutse taotlemise eeltingimused:

2.1.1. Kutse Muusikaterapeut, tase 6 taotlemise eeltingimused:

Haridus:

* Bakalaureuse tase muusikateraapia erialal

või

* Bakalaureuse tase muusika- või sotsiaal- või haridus- või meditsiini- või tervisevaldkonnas ja omab muusikateraapia alast väljaõpet vähemalt 45 EAP[[1]](#footnote-1) ulatuses.

Omakogemus:

* 100 tundi[[2]](#footnote-2) omakogemust (sh. vähemalt 20 tundi individuaalset muusikateraapiat).

Omakogemus hõlmab enesereflektsiooni võimaldavaid praktilisi tegevusi (sh individuaalne psühhoteraapia, grupiteraapia, väljaõppe või koolituse raames toimunud grupitegevused).

Supervisioon:

* 80 tundi muusikateraapia supervisiooni, millest 10 tundi on individuaalset supervisiooni ja 70 tundi on grupisupervisiooni. Grupisupervisiooni võib 30 tunni ulatuses asendada individuaalse supervisiooniga koefitsiendiga 1 tund individuaalset supervisiooni = 3 tundi grupisupervisiooni.Grupisupervisiooni võib 20 tunni ulatuses asendada kovisiooni tundidega koefitsiendiga 1 tund kovisiooni = 0,75 tundi grupisupervisiooni.

Töökogemus

* Töötanud pärast muusikateraapia väljaõpet muusikaterapeudina 400 tundi institutsioonimeeskonnas.

2.1.2. Kutse Muusikaterapeut, tase 7 taotlemise eeltingimused:

Haridus:

* Magistri tase muusikateraapia erialal

või

* Magistri tase muusika- või sotsiaal- või haridus- või meditsiini- või tervisevaldkonnas ja omab muusikateraapia alast väljaõpet vähemalt 60 EAP ulatuses.

Omakogemus:

* 200 tundi omakogemust (sh. vähemalt 40 tundi individuaalset muusikateraapiat). Omakogemus hõlmab enesereflektsiooni võimaldavaid praktilisi tegevusi (sh individuaalne psühhoteraapia, grupiteraapia, väljaõppe või koolituse raames toimunud grupitegevused).

Supervisioon:

* 120 tundi muusikateraapia supervisiooni, millest 20 tundi on individuaalset supervisiooni ja 100 tundi on grupisupervisiooni. Grupisupervisiooni võib 45 tunni ulatuses asendada individuaalse supervisiooniga koefitsiendiga 1 tund individuaalset supervisiooni = 3 tundi grupisupervisiooni.

Grupisupervisiooni võib 20 tunni ulatuses asendada kovisiooni tundidega koefitsiendiga 1 tund kovisiooni = 0,75 tundi grupisupervisiooni.

Töökogemus:

* Töötanud pärast muusikateraapia väljaõpet 800 tundi muusikaterapeudina.
* Muusikateraapia-alane teavitustegevus.
* Valitavate kompetentside tõendamisel:
* Muusikaterapeutide koolitamine
* Muusikaterapeutide superviseerimine

Erialane enesetäiendus:

* Viimase 5 aasta jooksul vähemalt 50 tundi muusikateraapia-alast ja 50 tundi muud erialaga seotud enesetäiendust.
* On teinud erialaseid ettekandeid või koostanud ja avaldanud erialaseid publikatsioone.

## Kutse taotlemiseks esitatavad dokumendid:

2.2.1. Kutse Muusikaterapeut, tase 6 taotlemiseks esitatavad dokumendid:

## 1) Vormikohane avaldus (vt. Muusikaterapeut tase 6 ja tase 7 kutse esmataotlemise avaldus)

2) Haridust tõendavad dokumendid

3) Omakogemust tõendavad dokumendid

4) Supervisioonide ja/või kovisioonide läbimist tõendavad dokumendid

5) Töökogemust tõendavad dokumendid

6) Vormikohane erialase hariduse ja tegevuse register (vt. Muusikaterapeut tase 6 erialase hariduse ja tegevuse register)

7) Juhtumianalüüs (vt. Muusikaterapeut tase 6 ja tase 7 juhtumianalüüsi vorm)

8) Isikut tõendava dokumendi koopia

9) Maksekorraldus või muu tõend kutse andmisega seotud kulude tasumise kohta

2.2.2. Kutse Muusikaterapeut, tase 7 taotlemiseks esitatavad dokumendid:

## 1) Vormikohane avaldus ( vt. Muusikaterapeut tase 6 ja tase 7 kutse esmataotlemise avaldus)

2) Haridust tõendavad dokumendid

3) Omakogemust tõendavad dokumendid

4) Supervisioonide ja/või kovisioonide läbimist tõendavad dokumendid

5) Töökogemust tõendavad dokumendid

1. Muusikateraapia-alast teavitustegevust tõendavad dokumendid
2. Erialast enesetäiendust tõendavad dokumendid
3. Teaduslike ja/või erialaste publikatsioonide autorlust või toimetamist tõendavad dokumendid
4. Vormikohane erialase hariduse, täiendkoolituse ja tegevuse register (vt. Muusikaterapeut tase 7 erialase hariduse, täiendkoolituse ja tegevuse register)
5. Juhtumianalüüs (vt. Muusikaterapeut tase 6 ja tase 7 juhtumianalüüsi vorm)
* Valitavate kompetentside taotlemisel muusikaterapeutide koolitamist ja /või superviseerimist tõendavad dokumendid

12) Isikut tõendava dokumendi koopia

13) Maksekorraldus või muu tõend kutse andmisega seotud kulude tasumise kohta

## Kutse taastõendamise eeltingimused:

Varasem kutsekvalifikatsiooni olemasolu (muusikaterapeut, tase 6 või muusikaterapeut, tase 7); eelmise kutsetunnistuse kehtivusaja lõpust ei ole möödunud üle ühe aasta.

2.3.1. Kutse Muusikaterapeut, tase 6 taastõendamise eeltingimused:

5 aasta jooksul eelmise kutsetunnistuse kehtivusaja algusest:

Töökogemus:

* Töötanud muusikaterapeudina institutsioonimeeskonnas vähemalt 800 tundi

Erialane enesetäiendus:

* Vähemalt 50 tundi muusikateraapia-alast ja 50 tundi muud erialaga seotud enesetäiendust

Supervisioon:

* 80 tundi muusikateraapia supervisiooni, millest 10 tundi on individuaalset supervisiooni ja 70 tundi on grupisupervisiooni. Grupisupervisiooni võib 30 tunni ulatuses asendada individuaalse supervisiooniga koefitsiendiga 1 tund individuaalset supervisiooni = 3 tundi grupisupervisiooni.

Grupisupervisiooni võib 20 tunni ulatuses asendada kovisiooni tundidega koefitsiendiga 1 tund kovisiooni = 0,75 tundi grupisupervisiooni.

2.3.2. Kutse Muusikaterapeut, tase 7 taastõendamise eeltingimused:

5 aasta jooksul eelmise kutsetunnistuse kehtivusaja algusest:

Töökogemus:

* Töötanud muusikaterapeudina vähemalt 1200 tundi (võib sisaldada muusikateraapia koolituste ja muusikateraapia supervisiooni läbi viimist).

Erialane enesetäiendus:

* Vähemalt 75 tundi muusikateraapia-alast ja 75 tundi muud erialaga seotud enesetäiendust).

Supervisioon:

* 120 tundi muusikateraapia supervisiooni, millest 20 tundi on individuaalset supervisiooni ja 100 tundi on grupisupervisiooni. Grupisupervisiooni võib 45 tunni ulatuses asendada individuaalse supervisiooniga koefitsiendiga 1 tund individuaalset supervisiooni = 3 tundi grupisupervisiooni.

Grupisupervisiooni võib 20 tunni ulatuses asendada kovisiooni tundidega koefitsiendiga 1 tund kovisiooni = 0,75 tundi grupisupervisiooni.

## Kutse taastõendamiseks esitatavad dokumendid:

2.4.1. Kutse Muusikaterapeut, tase 6 taastõendamiseks esitatavad dokumendid:

1) Vormikohane avaldus ( vt. Muusikaterapeut tase 6 ja tase 7 kutse taastõendamise avaldus)

2) Muusikaterapeut, tase 6 eelmise kutsetunnistuse koopia

3) Erialase enesetäienduse register (vt. Muusikaterapeut tase 6 ja tase 7 kutse taastõendamise erialase enesetäienduse register)

4) Erialast enesetäiendust tõendavad dokumendid

5) Supervisioonide ja/või kovisioonide läbimist tõendavad dokumendid

6) Töökogemust tõendavad dokumendid

8) Isikut tõendava dokumendi koopia

9) Maksekorraldus või muu tõend kutse andmisega seotud kulude tasumise kohta

2.4.2. Kutse Muusikaterapeut, tase 7 taastõendamiseks esitatavad dokumendid:

1) Vormikohane avaldus ( vt. Muusikaterapeut tase 6 ja tase 7 kutse taastõendamise avaldus)

2) Muusikaterapeut, tase 7 eelmise kutsetunnistuse koopia

3) Erialase enesetäienduse register (vt. Muusikaterapeut tase 6 ja tase 7 kutse taastõendamise erialase enesetäienduse register)

4) Erialast enesetäiendust tõendavad dokumendid

5) Supervisioonide ja/või kovisioonide läbimist tõendavad dokumendid

6) Töökogemust tõendavad dokumendid

7) Erialasele auditooriumile peetud ettekandeid tõendavad dokumendid

8) Teaduslike ja/või erialaste publikatsioonide autorlust või toimetamist tõendavad dokumendid

9) Valitavate kompetentside taotlemisel:

* Muusikaterapeutide koolitamist ja /või superviseerimist tõendavad dokumendid

10) Soovi korral muud erialaselt arendavat tegevust tõendavad dokumendid

11) Isikut tõendava dokumendi koopia

12) Maksekorraldus või muu tõend kutse andmisega seotud kulude tasumise kohta

## Varasemate õpingute ja töökogemuse arvestamine

Kutsekomisjon võib kutse andmise eeltingimustele vastavuse arvestamisel ja kompetentside hindamisel rakendada varasemate õpingute ja töökogemuse arvestamise (VÕTA) põhimõtteid.

# TAOTLEJA KOMPETENTSUSE HINDAMINE

Hindamise korraldus ja tingimused on kirjeldatud muusikaterapeut, tase 6 ja muusikaterapeut, tase 7 hindamisstandardites.

Kutse muusikaterapeut, tase 6 kompetentsuse hindamisviisid on:

1. käesoleva korra punktis 2.2.1. toodud dokumentide alusel taotleja pädevuse hindamine
2. juhtumianalüüs
3. intervjuu
4. vajadusel vaatlus

Kutse muusikaterapeut, tase 7 kompetentsuse hindamisviisid on:

1. käesoleva korra punktis 2.2.2. toodud dokumentide alusel taotleja pädevuse hindamine
2. juhtumianalüüs
3. intervjuu
4. vajadusel vaatlus

# KUTSE ANDMISE VÄLJAKUULUTAMINE

#

## KA kuulutab kutse andmise välja üks kord aastas.

## KA loob oma kodulehele kataloogi „Kutse andmine“, kus avalikustab ajakohase teabe:

1. avalduste ja dokumentide vastuvõtu koha ja tähtajad ning esitamise viisid,
2. hindamiste toimumise ajad,
3. tasu suuruse kutse andmisega seotud kulude katteks,
4. muu kutse andmise korraldust ning tingimusi puudutav teave.

# KUTSE ANDMISE OTSUSTAMINE JA KUTSETUNNISTUSE VÄLJASTAMINE

## Kutsekomisjon teeb kutse andmise või mitteandmise otsuse hindamistulemuste põhjal iga taotleja kohta eraldi.

## KA teatab otsusest taotlejale. Kutse mitteandmise otsust põhjendatakse kirjalikult.

## Taotlejal on õigus esitada kaebus hindamisprotsessi ja -tulemuse kohta kutsekomisjonile.

## Taotlejal on õigus esitada vaie kutsekomisjoni otsuse kohta haldusmenetluse seaduses sätestatud tingimustel ja korras.

## KA esitab kutsekomisjoni otsuse kutse andmise ja registrisse kandmise kohta 7 tööpäeva jooksul Kutsekojale, kes korraldab andmete kandmise kutsetunnistuse plankidele ja väljastab trükitud kutsetunnistused KA-le.

## KA väljastab kutsetunnistuse üldjuhul mitte vähem kui 30 päeva jooksul pärast kutse andmise otsuse vastuvõtmist.

## Kutse andjal on kutsekomisjoni ettepanekul õigus tunnistada kutsetunnistus kehtetuks, kui:

1. kutsetunnistus on saadud pettuse teel;
2. kutsetunnistus on välja antud võltsitud või valeandmeid sisaldava dokumendi alusel;
3. kutset omava isiku tegevus ei vasta kutsestandardiga sätestatud normidele.

## Kutsetunnistuse kehtetuks tunnistamisel peab kutsekomisjon andma isikule võimaluse esitada kirjalikus, suulises või muus sobivas vormis asja kohta oma arvamuse ja vastuväited. Kutsekomisjon võib kutsetunnistuse kehtetuks tunnistamisel tugineda kolmandate isikute (nt aukohus) seisukohtadele jne.

## Kutsetunnistuse kehtetuks tunnistamisel kustutatakse see kutseregistrist ning KA teatab otsusest asjaomasele isikule tähtkirjaga ja avaldab sellekohase kuulutuse Ametlikes Teadaannetes (<http://www.ametlikudteadaanded.ee/>).

## Vajadusel võib kutsetunnistuse omanik taotleda kutsetunnistuse duplikaadi väljaandmist kutseregistri volitatud töötlejalt.

# KUTSETUNNISTUSE KEHTIVUSAEG

Kutsetunnistuse kehtivusaja alguse otsustab kutsekomisjon.

Muusikaterapeut, tase 6kutsetunnistus kehtib viis aastat

Muusikaterapeut, tase 7kutsetunnistus kehtib viis aastat

# KUTSEKOMISJONI TÖÖKORD

Kutsekomisjon töötab välja kutsekomisjoni töökorra, kus sätestatakse:

1. kutsekomisjoni esimehe ja aseesimehe valimine ja kvoorumi määratlemine,
2. kutsekomisjoni otsuste vastuvõtmine ja protokollimine,
3. taotleja avalduse ja muude dokumentide vastuvõtmise ning menetlemise korraldamine,
4. hindamiskomisjoni moodustamine, ülesanded ja töö korraldamine,
5. kutse- ja hindamiskomisjoni liikmete töö tasustamise põhimõtted.

# KUTSEKOMISJONI KOOSSEIS

Kutsekomisjoni tööd korraldab kutse andja. Kutsekomisjoni koosseisu kuuluvad:

1)Tööandjad

Alice Pehk, Muusikateraapia keskus

Jane Langemets, Päevakeskus Käo

2)Töötajad/spetsialistid

Merle Hillep, SA Tallinna Lastehaigla

Maria Vessmann, Eesti Muusikateraapia Ühing

Kaili Inno, Eesti Muusikateraapia Ühing

3)Koolitajate esindajad

Ene Kangron, Eesti Muusika- ja Teatriakadeemia Täienduskoolituskeskus

Marit Mõistlik-Tamm, Tallinna Ülikool

4) Klientide esindaja

Riina Järve-Tammiste, Tallinna Kristiine Gümnaasium

Sirje Rass, Marienthali Psühhiaatria ja Psühholoogia Keskus

# NÕUDED KUTSEKOMISJONI LIIKMETELE

## Kutsekomisjoni liige peab omama ülevaadet kutsesüsteemist.

## Kutsekomisjoni liige peab omama ülevaadet muusikaterapeudi kutsealast ja muusikateraapia rakendamisest sotsiaal- ja tervishoiusüsteemis.

## Kutsekomisjoni liige peab tegutsema erapooletult.

# NÕUDED HINDAMISKOMISJONI LIIKMETELE

## 10.1 Hindamiskomisjon koosneb vähemalt kolmest liikmest. Hindamiskomisjoni liikmete kompetentsus peab kogumis vastama järgmistele nõuetele:

## kutsealane kompetentsus (kõigi liikmete muusikateraapia-alane ettevalmistus peab vastama muusikaterapeudi kutse nõuetele, vähemalt kahel liikmel peab olema erialapraktika juhendamise ja hindamise kogemus),

## kutsesüsteemialane kompetentsus,

## hindamisalane kompetentsus (vähemalt ühel komisjoni liikmel peab olema muusikateraapia õpetamise ja/või eksamite läbiviimise kogemus ülikooli tasemel)

## Hindamiskomisjoni liikmed peavad olema sobivate isikuomaduste ja hoiakutega ning tegutsema erapooletult.

# 11 KUTSE ANDMISE DOKUMENTEERIMINE JA DOKUMENTIDE SÄILITAMINE

KA dokumenteerib kutse andmisega seotud tegevuse kutseasutuse välja töötatud dokumendivormide järgi ja määratud ulatuses ning dokumente säilitatakse kutseasutuse kinnitatud arhiveerimiskorras sätestatud aja jooksul, kui õigusaktides ei ole tähtaegu sätestatud.

1. Käesolevas dokumendis 1 EAP = 26 akadeemilist tundi kontaktõppetööd [↑](#footnote-ref-1)
2. Käesolevas dokumendis 1 tund = akadeemiline tund = 45 minutit [↑](#footnote-ref-2)